**Кыргыз Республикасынын Өкмөтүнүн 2017-жылдын 8-ноябрындагы №730 “Лифттердин түзүлүштөрү жана коопсуз эксплуатациялоо эрежелерин бекитүү жөнүндө” токтомуна өзгөртүүлөрдү киргизүү тууралуу (КР Министрлер Кабинетинин 2023-жылдын 6-апрелиндеги №198 токтомунун редакциясында) Кыргыз Республикасынын Министрлер Кабинетинин токтом долбооруна**

**НЕГИЗДЕМЕ-МААЛЫМКАТ**

1. **Максаты жана милдеттери**

Бул токтомдун долбоорунун максаты жана милдети “Лифттердин түзүлүштөрү жана коопсуз эксплуатациялоо эрежелерине” (мындан ары - Эрежелер) өзгөртүүлөрдү киргизүү жана аларды Кыргыз Республикасынын 2023-жылдын 10-январындагы №10 “Кооптуу өндүрүштүк объекттердин өнөр жайлык коопсуздугу жөнүндө” Кыргыз Республикасынын Мыйзамына өзгөртүүлөрдү киргизүү тууралуу” мыйзамына ылайык келитирүү болуп саналат. Мыйзамдын 5-беренесинин негизинде кооптуу өндүрүш объектилеринен көтөрүүчү-транспорттук жабдуулар - өнөр жайда колдонулбаган лифттер алынып салынган.

1. **Баяндоо бөлүгү**

“Лифттердин коопсуздугу” Техникалык регламентинин талаптарына ылайык (ББ ТР 011/2011) объектиде ишке киргизилгенге чейин орнотулган лифттер, алардын эксплуатациялоонун ченемдик мөөнөтүнүн мезгилинде, ошондой эле белгиленген эксплутациялоонун мөөнөтүн аяктаган лифттер, техникалык күбөлөндурүү түрүндө милдеттүү түрдө шайкештигин баалоого жатат. Жабдуулар - техникалык күбөлөндүрүүдөн өтпөгөн лифттер эксплуатациялоого киргизилбейт.

Шайкештик сертификатынын техникалык регламенти күчүнө киргенге чейин эксплуатацияга киргизилген лифтте жок болгон учурда лифттерди эксплуатациялоого уруксат лифттин үлгүсүн кабыл алуу сыноолорунун оң натыйжаларынын жана адистештирилген уюмдун - техникалык каражаттары бар жана ыйгарым укуктуу контролдоочу органдын аттестациялык комиссияларында аттестациядан өткөн квалификациялуу адистердин лифттин ушул Эрежелерге ылайыктуулугуна оң корутундусунун негизинде даярдоочуга же анын расмий өкүлүнө (жеткирип берүүчүгө) берилет. Лифттерге техникалык экспертиза жүргүзүлүп жаткандыктан, экспертизаны кайталоонун зарылдыгы жок. Анын негизинде Эрежелерден экспертиза жүргүзүү талабы алынып салынган.

Ошондой эле Эрежелерде машинасыз лифттерди 17 метрден ашпаган бийиктикке жана 6 кабаттан ашпаган бийиктикке гана орнотууга уруксат берүү талабы киргизилген. Дүйнөлүк тажрыйбада белгилүү болгондой, сейсмикалык райондордо жайгашкан турак жай имараттарына машинасыз лифттерди орнотууга тыюу салынган. Мунун негиздемеси болуп төмөнкүлөр саналат:

- лифттердин негизги күч компоненти лебедка болуп саналат, ал негизги жүктү, анын ичинде каршы салмакты жана жүргүнчүлөр менен кабинаны көтөрөт. Машина жайы жок лифттердеги лебедка үчүн таянычтар болуп лифттин багыттагычтары эсептелет, жүк лифттин шахтасынын дубалдарына же курулуп жаткан шахтанын тибине жараша металл конструкциясына берилет, бул сейсмикалык шарттарда машина бөлмөсү бар лифттерден айырмаланып оорчулуктун жогорулашынан улам анын бузулушуна алып келет, бул адамдардын өлүмүнө алып келиши мүмкүн;

- машина бөлмөсү жок лифттер лебедкага жана токтотуучу түзүлүшкө түз кире албагандыктан, алар үчүн атайын эвакуация системасы талап кылынат. Бул система кыска мөөнөттүү жана тез-тез алмаштырууну талап кылган коргошун-кислота аккумуляторлорунун каражаттары боюнча иштейт. Аккумулятор иштен чыккан учурда жүргүнчүлөрдү эвакуациялоо мүмкүн эмес деп эсептелет;

- лифт шахтасындагы температура шарттары жагымсыз болушу мүмкүн, температуранын чоң айырмачылыгы менен, синхрондуу кыймылдаткычтын электроникасына жана магниттерине терс таасирин тийгизет.

- машина бөлмөсү жок лифттерди тейлөө жана оңдоо машина бөлмөсү бар лифттерди оңдоого караганда кымбатыраак, анткени шахтанын ичиндеги жабдууларга жетүү чектелген:

- башкаруу станциясы үстүнкү конуучу аянтчада жайгашкан, бул бөтөн адамдарга лифттин башкаруу элементтерине, кымбат баалуу бөлүктөргө жана жогорку чыңалуудагы жана өмүргө коркунуч туудурган күч элементтерине оңой жетүүгө мүмкүндүк берет.

Эрежеге “Адистештирилген уюм - лифттин ушул Эрежелерге ылайык келишине контролдук-көзөмөлдөө функциялары жүктөлгөн, жөнгө салуучу ыйгарым укуктуу органдын аттестациялык комиссиялары тарабынан аттестацияланган техникалык каражаттары жана квалификациялуу адистери бар уюм" деген аныктама киргизилет.

Жогоруда баяндалгандарды эске алуу менен, көтөргүч-транспорттук жабдууларды – лифтти колдонгон адамдардын өмүрүнүн жана ден соолугунун коопсуздугун камсыз кылуу максатында лифттерди орнотуу жана коопсуз пайдалануу эрежелерине өзгөртүүлөрдү киргизүү сунушталат.

**3.Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Бул токтомдун долбоорун кабыл алуу социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4.Коомдук талкуунун жыйынтыктары жөнүндө маалымат**

“Кыргыз Республикасынын ченемдик укуктук актылары жөнүндө” Кыргыз Республикасынын мыйзамынын 22-беренесине ылайык бул токтом долбоору Кыргыз Республикасынын Жаратылыш ресурстары, экология жана техникалык көзөмөл министрлигинин расмий сайтына   
2023-жылдын 26-сентябрында ошондой эле, 2023-жылдын 26- сентябрында Кыргыз Республикасынын ченемдик укуктук актыларынын долбоорлорун коомдук талкуулоонун бирдиктүү порталына коомдук талкуулоо жол-жобосунан өтүү үчүн жайгаштырылган.

1. **Долбоордун мыйзамдарга шайкештигин талдоо**

Сунушталган токтом долбоор Кыргыз Республикасынын мыйзамдарына каршы келбейт.

**4.Каржылоо зарылдыгы жөнүндө маалымат**

Өкмөттүн бул токтом долбоорун кабыл алуу мамлекеттик бюджеттен кошумча финансылык чыгымдарды талап кылбайт.

**5.Регулятивдик таасирди талдоо жөнүндө маалымат**

Бул токтомдун долбоору ишкердик ишти мамлекеттик жөнгө салуунун таасирин жогорулатууга багытталбагандыгын эске алуу менен Ченемдик укуктук актылардын ишкердик субъекттеринин ишине жөнгө салуучу таасирин талдоо методикасына ылайык жөнгө салуучу таасирди талдоо талап кылынбайт.

**Министр М.Ж. Тургунбаев**